LIETUVOS RESPUBLIKOS vyriausybės

N U T A R I M A S

Dėl LIETUVOS RESPUBLIKOS UŽIMTUMO RĖMIMO ĮSTATYMO 22 STRAIPSNIO PAKEITIMO IR PAPILDYMO IR ĮSTATYMO PAPILDYMO 261 STRAIPSNIU ĮSTATYMO PROJEKTO Nr. XIIP-789, LIETUVOS RESPUBLIKOS VALSTYBINIO SOCIALINIO DRAUDIMO ĮSTATYMO 4 STRAIPSNIO PAPILDYMO ĮSTATYMO PROJEKTO Nr. XIIP-790 IR LIETUVOS RESPUBLIKOS SVEIKATOS DRAUDIMO ĮSTATYMO 6 STRAIPSNIO PAPILDYMO ĮSTATYMO PROJEKTO NR. XIIP-791

2013 m. gruodžio 4 d. Nr. 1133

Vilnius

Vadovaudamasi Lietuvos Respublikos Seimo statuto (Žin., 1994, Nr. 15-249; 1999, Nr. 5-97; 2000, Nr. 86-2617; 2004, Nr. 165-6025) 138 straipsnio 3 dalimi ir atsižvelgdama į Lietuvos Respublikos Seimo valdybos 2013 m. rugsėjo 25 d. sprendimo Nr. SV-S-365 6, 7 ir 8 punktus, Lietuvos Respublikos Vyriausybė nutaria:

1. Iš esmės pritarti Lietuvos Respublikos užimtumo rėmimo įstatymo 22 straipsnio pakeitimo ir papildymo ir Įstatymo papildymo 261 straipsniu įstatymo projektui Nr. XIIP-789 (toliau – įstatymo projektas Nr. XIIP-789), Lietuvos Respublikos valstybinio socialinio draudimo įstatymo 4 straipsnio papildymo įstatymo projektui Nr. XIIP-790 ir Lietuvos Respublikos sveikatos draudimo įstatymo 6 straipsnio papildymo įstatymo projektui Nr. XIIP-791 (toliau – įstatymų projektai).

2. Pažymėti, kad norint kuo efektyviau pasiekti įstatymų projektų tikslus ir išlaikyti veiksmingą užimtumo rėmimo sistemos funkcionavimą, Lietuvos Respublikos Seime svarstant įstatymo projektą Nr. XIIP-789 tikslinga būtų įvertinti jo taikymo aprėptį (subjektų grupę, kuriai būtų taikoma įstatymo projekte Nr. XIIP-789 numatyta nauja aktyvios darbo rinkos politikos priemonė – savarankiško praktinių įgūdžių įgijimo rėmimas) ir galimas siūlomo teisinio reguliavimo rizikas.

Ministras Pirmininkas	Algirdas Butkevičius

Socialinės apsaugos ir darbo ministrė	Algimanta Pabedinskienė

_________________